Esteu promesos però encara no us heu decidit? D’entrada, pot semblar que el calendari és molt extens i que hi ha molts dies per celebrar el vostre casament. Tot i així, s’han de tenir en ment alguns factors que acaben acotant el marge per decidir quina serà la data de la celebració de la vostra boda.\nUn dels dos principals factors que heu de tenir en compte és l’època de l’any en què us fa més il·lusió casar-vos. Tenir clar l’estil de cerimònia us pot ajudar a triar les estacions de l’any que més us convinguin, en cas de voler casar-vos sota la llum de la lluna, a l’aire lliure, per exemple.\nEn aquest mateix sentit, d’una banda, és fonamental que sigueu conscients que la primavera i sobretot l’estiu són les èpoques de l’any amb més demanda. Per què? Doncs perquè la majoria de les parelles que passen per La Hacienda del Hogar Gallego busquen garantir que el bon temps faci acte de presència. A la primavera, que és quan s’enceta la temporada de casaments, les temperatures són moderades però l’amenaça de pluja és més evident. Tot això cal tenir-ho en compte!\nDe l’altra, una opció que cada vegada agafa més força són els casaments entre la tardor i l’hivern. Són èpoques amb menys volum de casaments, per tant, sempre serà més econòmic i tal i com hem vist en els últims anys, fins quasi la Castanyada, el temps segueix sent un luxe. Inclús, per aquelles parelles que fugin de la calor o de les temperatures moderades i preferexin l’encant de l’hivern, una opció clau és buscar data durant els mesos de més fred. Què us semblaria dir-vos “Sí, vull” mentre les llums de Nadal il·luminen l’entorn?\nUn altre factor primordial és tenir clar quin dia de la setmana us voleu casar.\nSense cap dubte, el dissabte és el dia de la setmana més sol·licitat per a les parelles perquè, entre d’altres, la majoria dels convidats s’ho poden convidar i hi ha temps per endavant, el divendres per agafar aires i el diumenge per recuperar les forces després d’una jornada plena de diversió i emocions.\nTot i així, cada vegada són més els futurs matrimonis que ens demanen cita per celebrar el seu dia especial en diumenge. Una tendència que cada any més atrau més adeptes, sobretot aquells nuvis que volen fer un casament íntim.\nDe tota manera, sigui quina sigui la data escollida, segur que no oblidareu mai!!\n← Les claus per encertar amb els detalls de la boda\nRecords dels nostres casaments d’estiu →


La Policia d’Olesa incrementa la vigilància per a una correcta conducció de patinets - Regió7\nLa Policia d’Olesa incrementa la vigilància per a una correcta conducció de patinets\nEls municipals han posat 18 multes de 100 euros per no respectar la normativa local de circulació\nEnric Badia. Olesa de Montserrat\nUn patinet circulant per Olesa | AJ OLESA DE MONTSERRAT\nLa Policia Local d’Olesa intensificarà a partir de la setmana vinent la vigilància i control de la circulació dels patinets elèctrics. L l’Ajuntament ha enviat informació a escoles i instituts en els darrers dies perquè els joves coneguin quines són les limitacions en l’ús d’aquesta aparells. El patinet és, ja, «un tipus de vehicle molt utilitzat per alumnat i famílies», segons han explicat fonts municipals.\nL’ús del patinet elèctric s’ha popularitzat els darrers mesos i Ajuntament i Policia Local han rebut queixes per una suposada «conducció incívica» d’alguns dels seus propietaris. Des que es va aprovar la nova ordenança municipal, el mes de març, de circulació i seguretat viària, la Policia Local ha sancionat 18 persones per infraccions circulant amb «un vehicle de mobilitat personal», que és el nom legal que es dona als patinets. D’aquestes, 13 eren per circular sense casc, 4 per circular per la vorera i 1 per circular dues persones en un patinet. Cada sanció era de 100 euros.\nPrecisament, la difusió sobre la normativa feta a escoles i instituts pretén implicar «una actors molt importants en la prevenció i conscienciació, com són els centres educatius», segons ha remarcat Carmelo Carrasco, caporal de la Policia Local d’Olesa.


Un tomb per Sant Jordi B2, E3 « SLC de Sant Boi de Llobregat\nBàsic 2 (Sara) 2n trimestre, Elemental 1 (Sara) 1r trimestre\nUn tomb per Sant Jordi B2, E3\nVam passar una tarda de Sant Jordi diferent, divertida i entranyable.\nLlegenda de Sant Jordi dramatitzada:\nVisita a l’Ajuntament:\nGimcana en grups de B2 i E3 per les parades de llibres de la rambla per respondre aquestes preguntes:\nQuina és l’obra més venuda fins ara? Qui n’és l’autor?\nDigueu el nom de dos autors catalans dels quals hàgiu vist algun llibre.\nDigueu un títol en català que us hagi cridat l’atenció i per què.\nDigueu el nom d’algun autor santboià i el títol d’alguna obra seva.\nQuin llibre dels que heu vist recomanaríeu a algun company? Per què?\nEl llibre del mes de maig: El violí d’Auschwitz de M. Àngels Anglada Per molts anys!


L'Ajuntament de la Vall d'en Bas inaugura el local social d'Hostalets i preveu la construcció del de Verntallat - Olot Televisió\nComentaris tancats a L’Ajuntament de la Vall d’en Bas inaugura el local social d’Hostalets i preveu la construcció del de Verntallat\nHostalets d’en Bas va inaugurar ahir el nou local social del poble. Es tracta d’un edifici totalment nou construït per a les noves necessitats dels veïns. Fins ara, el local social es trobava a les antigues escoles, però havia quedat obsolet i en l’actualitat no estava adequat a les noves normatives.\nL’Ajuntament va decidir enderrocar l’edifici i tornar-lo a fer de nou, canviant les mides, la ubicació i l’orientació de l’espai. El nou edifici té sales per a reunions i una cuina. L’equip de govern de la Vall d’en Bas assegura que té la intenció d’iniciar al més aviat possible la construcció de l’últim local social que queda al terme municipal, el del sector de Verntallat, per completar el cercle i deixar amb locals socials a tots els nuclis de població del terme municipal.


Japalanet: Un catalanet al Japó: de gener 2011\nVisita virtual a temples de Kyoto\nEstic fent un viatge d'anada i tornada a Kyoto!!! Sí sí, i sense moure'm de la cadira de casa!!! Vaja, tots ho podeu fer!!\nNomés cal que entreu en aquesta web, http://air-sampai.jp/ i podreu fer tres visites virtuals i guides per tres dels temples més importants de Kyoto, el Kyomizudera (temple de l'aigua), Fushimi Inari (temple de les portes vermelles) i Jishu Jinja, el temple de l'amor (temple on hi ha dues pedres, que si ets capaç de recórrer els 18 metres que les separen, trobaràs el teu amor).\nEls dos primers els he visitat i puc assegurar que el treball que han fet és excel·lent. Vaja, l'objectiu és que feu una visita de totes totes, us renteu les mans, pregueu, demaneu un desig, feu una donació i compreu algun record. Tot això des de casa.\nTindreu una guia japonesa, amb subtítuls en anglès. Per tant, no tardeu, que aquestes coses mai se sap quan duraran. Ai, quants records!\nAhh, i si us fixeu en el nom de la web, air-sampai, la inspiració bé de l'air guitar, aquest art de tocar la guitarra sense guitarra. Doncs aquí, veurem temples sense tenir-los al davant! Però val la pena!!\nQuan arribeu al mapa, el Kyomizu es el de la dreta, Fushimi es el que queda més al sud, i, per tant, Jinushi, és el que queda més a la dreta.\nPer cert, quan us demani si Bigginer o Pro, feu Bigginer!!\nFukuoka, la calor, l'edifici-jardí Across i la carta als reis\nDesprés de donar voltes i voltes per Canal City, vam decidir anar a veure un dels edificis més emblemàtics de Fukuoka. Hi vam anar a peu, passejant pels carrers de Fukuoka.\nD'aquesta manera, després d'uns 20 minuts caminant vam arribar a l'edifici Acros. L'edifici és com una piràmide. I tots podríeu pensar que és egípcia no??? Doncs no, és d'influència mexicana. Els seus arquitectes són mexicans i l'edifici és totalment esglaonat.\nL'interior és espaiós, però no deixa de ser un edifici d'oficines funcional i amb molta claror.\nBé, que és un bon lloc on refrescar-te una mica de la calor.\nTot s'ha de dir que l'edifici impressiona un ou, tot verd i tal. Sabíem, per la guia, que es podia pujar a l'àtic i estàvem buscant com bojos l'ascensor per dins. Doncs res, com a home, després de no trobar cap ascensor, vaig sucumbir a la idea de preguntar-li algú on estava l'elevator. Doncs resulta que no n'hi ha!!!!\nNo hi ha ascensor per arribar a dalt de tot. I ara la gran pregunta, després d'haver recorregut 10.000 km en avió, 2.000 en tren i una pila caminant sota un calor sofocant, hi ha ganes de pujar una piràmide plena de plantes i, molt probablement de mosquits. Val la pena pujar-hi per veure una vista com aquesta?\nQuè me'n dieu??? El panorama no és massa alentador, però, perquè hem vingut aquí sinó!!! Doncs som-hi, a munt. A la dreta de l'entrada principal hi ha dues portetes que deixen entreveure unes escales prou amples. I comencem a pujar...\n... I a pujar, fins fer-nos els 60 metres d'alçada de l'edifici. A més, el pitjor de tot va ser que el jardí superior estava tancat i ens vam quedar a les portes.\nPerò tot i així, l'esforç va valer la pena. La vista de Fukuoka és xula. Si obriu la foto, veureu el Canal City darrera de l'edifici marron que és un parking, a l'esquerra del cartell blanc i blau de l'hotel 東横イン, és a dir, ToyokoInn. Aquests són uns hotels que estan a quasi totes les ciutats gran del Japó i a uns prous bastant normals.\nArribant a dalt, em vaig prendre el meu postre preferit del Japó!!!!! Vaja, un salvavides per recuperar una mica de sucre i poder tornar a l'hotel pel meu propi peu.\nL'espectacle havia valgut la pena i la satisfacció era màxima, tot i la porta tancada i el mal de peus.\nÉs increïble la quantitat de vegetació que es pot posar en un edifici. Si s'extengués aquesta pràctica, a part d'ajudar a refrigerar l'edifici, ajudaríem a mantenir un entorn més saludable i a respectar una mica més la natura.\nD'aquí vam a Nakasu, una illa que queda al costat de l'edifici ja que està envoltada per dos canals. És el principal punt d'entreteniment de Fukuoka i a nosaltres ens va agradar tant que no vam tirar ni una fotografia. Estava ple de clubs de senyores, carrers estrets i una mica bruts i, a les cinc de la tarda, no tenia cap encant. Suposo que a la nit i amb ganes de marxeta ha de ser un lloc ideal per trobar-lo, però després d'haver-nos aixecat a les 6 de Kyoto, no en teníem gens de ganes.\nAixò sí, un cop vaig veure un taiko no tatsujin 9 (és a dir, una mica vell, ja que acaben de treure la versió 14), jo de pet a fer un parell de partidetes!!\nAixí és recuperen moltes energies. Com ho trobo a faltar!!! Si ningú mai sap què regalar-me, doncs una màquina d'aquestes em faria molt feliç!!! Jo trobo que m'afavoreix molt!!\nPer tant, ja sabeu què demano per reis, una màquina recreativa on recuperar les energies!!!\nPD: Encara recordo el mític sopar de l'estació de Fukuoka. Què bo que va ser!!! I que de tot que vaig tornar a l'habitació. A l'endemà Nagasaki!!!! Així que a descansar!!!!!\nFukuoka, la calor, l'edifici-jardí Across i la car...


Testem la app Iberostar Experience sumant la capa de Neuromarketing\nVam realitzar un estudi amb usuaris per avaluar l'experiència d'ús de la app mobile Iberostar Experience per a iOS i Android incorporant una capa addicional d'informació basada en l'anàlisi de l'experiència emocional utilitzant tècniques de neuromarketing.\nUNA METODOLOGIA DE TREBALL Al SERVEI DELS OBJECTIUS DEL CLIENT\nL'objectiu principal de l'estudi era conèixer amb un nivell elevat de detall el grau d'eficàcia, eficiència i satisfacció que produïa en els usuaris la interacció amb la app. Amb aquesta finalitat vam incorporar a la nostra metodologia tècniques de neuromárketing que ens permetessin accedir a una capa d'informació addicional. Es va analitzar la interacció dels usuaris, el moviment ocular, l'activació i els impactes emocionals així com les seves opinions verbalizadas sobre els continguts.\nDEFININT ELS ESCENARIS PER A UN PÚBLIC OBJECTIU AMPLI\nAmb l'objectiu de ser el més fidels al públic objectiu de la app vam realitzar una selecció d'usuaris de diferents nacionalitats i sexes i els vam plantejar tasques agrupades en escenaris dissenyats per fer-los passar de forma natural per totes les funcionalitats de la app, simulant una estada real en un hotel de la cadena. D'aquesta manera vam poder analitzar totes les fases del seu viatge i observar l'impacte de l'aplicació en cadascuna d'elles.\nNEUROMARKETING PER ACCEDIR A NOVA INFORMACIÓ\nL'ús de les tècniques de neuromarketing ens va permetre accedir a una capa de l'experiència d'usuari que d'una altra manera no podríem conèixer. L'anàlisi del engagement, l'atenció o la frustració durant tot l'estudi ens va facilitar evidències que ens van ajudar no solament a complementar l'anàlisi de la app sinó a conèixer quin era la percepció que tenien els seus usuaris de la seva proposta de valor.\nEL CUSTOMER JOURNEY COM A EIX VERTEBRADOR\nEns vam baasar en el Customer Journey de l'usuari per analitzar la app en el seu context. Això ens va permetre fonamentar el nostre estudi, localitzar touchpoints i oportunitats de millora i facilitar a Iberostar eines que li permetessin donar una resposta efectiva a les necessitats dels seus usuaris, augmentar l'acceptació de la app, fomentar el seu ús i afavorir la seva recurrència.\nDEFININT UN ROADMAP FLEXIBLE I PERSONALITZAT\nLa definició i descripció detallada dels punts de millora detectats juntament amb la seva priorització vs impacte sobre els objectius d’Iberostar amb el la seva app ens va permetre plantejar diferents plans d'acció complementaris i flexibles que van servir com a eina perquè el client pogués avançar i prendre les decisions pertinents sobre la base dels seus objectius de negoci.\nIberostar - 2018\nAplicacions de gestió, Aplicacions mòbil & tablet, Arquitectura de continguts, Estudis d’usuaris, Neuromarketing, Service design\nBBVA Link, la manera més simple i segura d'enviar i rebre diners


Imagin, la plataforma de serveis digitals i estil de vida per a 'Millenials' de CaixaBank, i Airbnb desenvoluparan conjuntament una oferta d'experiències per a la comunitat digital d'usuaris de la plataforma per a joves, segons ha informat aquest dimecres en un comunicat.\nLa col·laboració s'inicia amb la integració, disponible des d'aquest novembre, d''Airbnb Experiences' a Imagin, com a part de l'oferta de serveis digitals de l'aplicació.\nEls usuaris disposaran d'una selecció d'experiències d'Airbnb a càrrec d'amfitrions locals i amb activitats enfocades a la comunitat local.\nEl ceo d'Imagin, Benjamí Puigdevall, ha celebrat l'aliança i ha manifestat: "Es tracta d'un acord de llarg recorregut, gràcies al qual, a l'oferta d'experiències que es llança ara, sumarem noves possibilitats i desenvolupaments".\nLa directora general d'Airbnb Màrqueting, Mònica Casañas, ha destacat que "davant les restriccions de mobilitat, Airbnb està contínuament buscant noves fórmules segures que siguin complementàries o alternatives als viatges, com les experiències en línia".\nLes 'Experiències Online' d'Airbnb han permès durant la pandèmia a aquests amfitrions ser "un mitjà nou per mantenir els seus ingressos i permetre als hostes connectar amb el món sense necessitat d'abandonar la seva llar".


Reunió Plenària del Consell Consultiu de Penyes | FCBarcelona.cat\nReunió Plenària del Consell Consultiu de Penyes\nLa cita va tenir lloc després de dues jornades dedicades a posar els punts en comú entre els diferents grups de treball del Consell Consultiu i la presentació de les diferents candidatures a la organització de la Trobada Mundial de l’any 2008.\nEl diumenge 8 de juliol, a la Sala Paris del Camp Nou, es va celebrar la reunió Plenària del Consell Consultiu de Penyes, per posar punt i final a una temporada en la que els grups del Consell han treballat intensament per presentar noves propostes, en els diferents àmbits d’actuació, que afavoreixin i millorin les relacions entre el Club i les seves penyes.\nLa jornada va començar el divendres a la tarda amb la trobada de cadascun dels portaveus que integren els sis grups de treball per posar en comú amb els companys la feina que cada grup havia desenvolupat durant el darrer trimestre. El dissabte al matí cadascun dels grups es va reunir a les oficines del Club, per acabar de perfilar les propostes a presentar a la reunió que havia de tenir lloc l’endemà amb els directius Alfons Godall i Joan Boix, i el cap de l’Àrea Social, Josep Maria Fontclara. Posteriorment, els 34 delegats es van reunir conjuntament, per parlar sobre temes que afecten a tot el Consell.\nL’objecte de la reunió de dissabte a la tarda va ser la Trobada Mundial de Penyes. En primer lloc, la penya organitzadora de la Trobada Mundial d’enguany -la Penya Barcelonista Collblanc Torrassa- va informar a tots els assistents l’estat en que es troba la organització de l’esdeveniment, amb data encara per concretar, en funció del sorteig del calendari de la Lliga previst per aquest dijous 12 de juliol.\nPosteriorment, les tres penyes candidates a la organització de la Trobada Mundial de l’any 2008, la Penya Barcelonista de Premià de Mar, la Peña Barcelonista de Totana i la Peña Barcelonista Josep Lluís Núñez de Tarazona de la Mancha, i acompanyades de representació institucional de cadascuna de les seves poblacions, van presentar el projecte a tot el Consell, el qual haurà de donar el seu vot, d’acord amb les penyes de la seva zona, en el Congrés de Penyes, emmarcat com un dels actes principals durant la Trobada Mundial de l’Hospitalet.\nLa jornada de diumenge va començar amb una visita a la nova oficina del departament de penyes per tal que cadascun dels representants comprovés in situ el funcionament d’aquesta i conèixer el lloc on a partir d’ara s’atendran a les penyes que representen. Seguidament i a la Sala París, el Sr. Godall, que va presidir la reunió, va fer balanç de la temporada, basant-se sobre tot en l’aspecte esportiu.\nCom a punt final del cap de setmana i de la temporada es va celebrar un dinar al Restaurant Paradís de Barcelona amb l’assistència també dels directius de l’Àrea de Penyes.\nPropostes dels grups de treball:\n- Grup de Gestió d’entrades\n- Posada en marxa de la nova central de Reserves\n- Nou sistema de recollida de les entrades.\n- Grup de Màrqueting\n- Acord amb el patrocinador ACER per l’oferiment de productes a les penyes.\n- Nova Visa Barça pel penyista.\n- Grup Esport i Penyes\n- Organització del Torneig de Futbol 7 a la ciutat esportiva el 27/28 i 29 d’agost.\n- Grup Normativa\n- Adaptació de la normativa per la creació de les noves penyes.\n- Grup Comunicació\n- Nova oficina d’Atenció a les Penyes\n- Grup Partits al Camp Nou\n- Aparcament autocars a l’Estadi dies de partit\n- Animació a l’Estadi


SOBRE LA CONFERÈNCIA D'AHIR\nMireu, aquesta foto és del David. Va venir molta gent. Estic molt content del resultat de l'acte. Vam aconseguir una dinàmica molt participativa i ens va passar l'hora volant. Vaig prendre nota de les vostres aportacions i de segur que m'ajudaran a completar el text sobre la pagesia a Torredembarra. El Jordi P. i la Rosa ens van fer interessants apunts sobre la pedra seca, l'Antònia sobre el cotó i la sínia que duia el seu pare, l'Anton sobre les fotos antigues, el Lluís C. sobre l'exportació del vi i els seus derivats, la Maria Rosa va fer un apunt de toponímia, etc. Em va fer il·lusió veure tot de col·laboradors d'aquest treball a la sala. A tots/es, moltes gràcies!


Què en saps dels medicaments genèrics? - Farmàcia Costa Miralbell\n24 des. Què en saps dels medicaments genèrics?\nPosted at 16:06h in Uncategorized\tby\tfarmaciacm\nAvui en dia molta gent continua sense saber el significat d’un medicament genèric i, com a conseqüència, el què és i per quin medicament de marca el podríem substituir. És per això que utilitzar un genèric pot causar inseguretat alhora de prendre-se’l, ja que es tendeix a pensar que no és el mateix que el medicament de marca, que té menys efecte…\nUn medicament genèric correspon a les sigles EFG (Especialitat Farmacèutica Genèrica). Aquest té la mateixa composició, dosi i forma farmacèutica (comprimits, càpsules, xarops, etc…) que el medicament original, amb marca. A més a més ha demostrat tenir la mateixa eficàcia i seguretat i, per tant, és bioequivalent al medicament original.\nEl medicament genèric està fabricat amb els mateixos controls que exigeixen les autoritats sanitàries que un medicament de marca, i es pot saber que és un genèric perquè el nom del medicament porta afegides les sigles EFG.\nAquests medicaments són bioequivalents, és a dir, actuen de la mateixa manera que el medicament original. Tant l’un com l’altre tenen els mateixos efectes i la mateixa qualitat i això està demostrat a través dels controls corresponents.\nLa diferència que tenen els genèrics amb els medicaments de marca és el preu. Els genèrics són més econòmics, ja que no requereixen amortitzar costos de investigació.\nEl farmacèutic té capacitat legal per substituir, en consentiment del client, un medicament original pel seu genèric en la recepta, sempre que tingui la mateixa composició, dosi i forma farmacèutica.\nLa conclusió a la que podem arribar és que no s’ha de tenir por a utilitzar un medicament genèric, ja que és bioequivalent al medicament de marca i, a més a més, pot ser més econòmic.\nSi vols rebre més informació pots consultar-nos a Farmàcia Costa Miralbell!


Educant en positiu ⋆ Educant en positiu\nEstàs interessat a trobar noves formes d’educar als nens i adolescents, amb amor i respecte, deixant enrere crits i càstigs?\nEt trobes amb dificultats reals en l’educació dels teus fills i creus que necessites ajuda?\nOfereixo serveis en línia i atenció a domicili, per facilitar-vos la conciliació i obtenir un contacte més ràpid, proper i fàcil pel vostre dia a dia.\nL’enfocament amb la qual treballo planteja límits, amb dignitat i respecte mutu. Treballo sota el paraigua de la Disciplina Positiva, que busca que els infantis i adolescents adquireixin habilitats per la vida com la responsabilitat, cooperació, tolerància, respecte, solució de problemes i autodisciplina. Tot això ho pots aconseguir sense necessitat de recorre a cops, càstigs, crits ni cap tipus de tracte humiliant que vulneri els drets dels infants.\nAnima’t a seguir aquest camí, mai és massa tard per fer un gir i enfocar l’educació i criança dels teus fills cap a una altra direcció que pot transformar el clima de la teva llar i el benestar familiar. Anima’t a descobrir-ho! Reserva una cita.\nDeixa el teu nom (necessari)\nDeixa el teu Email (necessari)\nEscriu la teva consulta i ens posarem en contacte amb tu


Luis Miguel – Associació d'Ajut per a Nens de Nicaragua\n30/06/2018 by AANN in Ajut / Millora de la qualitat de vida / Notícies / Prestació sanitària\nHola. Nosaltres continuem portant a cap les activitats directes a favor dels nens com si res estigués passant en el país. No em vull fer pesat amb excés de fotos, però tampoc vull deixar-vos sense la informació que em sembli més significativa. Procuraré ser selectiu. Avui us passo les fotos del Luis Miguel el dia […]\n05/03/2018 by AANN in Activitats / Ajut / Formació i desenvolupament per a famílies / Notícies\nBenvolguts. Ara ja va de debò. Aquí teniu el taller de costura en ple funcionament i en el local condicionat expressament perquè les mares puguin treballar amb espai ampli i amb tota comoditat. Però això no és tot. El més important per a mi és que han pres tres iniciatives pel seu compte, que resulten […]\n04/07/2017 by AANN in Ajut / Notícies\nDurant la meva última estada a Cusmapa vaig lliurar a la Brenda un paquet de roba que ens havien donat per als nostres nens.\n20/05/2017 by AANN in Ajut / Millora de la qualitat de vida / Notícies\nBenvolguts, Us faig arribar unes fotos de l’últim dia de lliurament de soja per part del Victor i la Brenda que en aquests moments són els puntals del nostre programa a Cusmapa, juntament amb fotos del Marlon, l’Angel Alberto i el Luis Miguel durant la sessió de suport psicològic i de logopèdia.


Benvinguts a la nostra pàgina web Alcoes Catalunya\nAlimentación comedores escolares sl, és una empresa al servei de les escoles. Una empresa jove, dinàmica i amb grans exigències en qüestions laborals. La nostra política d'empresa, és ferma i clara, basant-nos en l'experiència i els coneixements que disposem, enriquint-nos i formant-nos periodicament, per poder gestionar realista i directament a tots els nostres clients.\nEl nostre objectiu: Una Alimentació Saludable\nPer què escollir Alcoes?\nPerquè creiem fermament en el què fem. I perquè ens basem en la cultura dels valors, més enllà de qualsevol contingut didàctic, aportant un petit granet de sorra en aquells nens/es que un dia seran adults.\nAlcoes sl, és molt més que un servei de menjador escolar. El nostre objectiu principal, la qualitat. Com empresa, el nostre gran repte, és crear vincles estrets, sincers i duraders amb els nostres clients.\nAportem solucions globals i adaptades a cada centre, en relació amb totes les àrees no lectives de les escoles. Donem molta importància a la salut i el benestar dels infants.\nCol·laborem i treballem en la mateixa línia educativa del centre, fent una prolongació dels valors i les normes que es treballen en horari lectiu.


Matchapp arriba al voleibol català - General - Federació Catalana de Voleibol\nMatchapp arriba al voleibol català\nLa Federació Catalana de Voleibol ha arribat a un acord amb els creadors de l’aplicació Matchapp, per a que aquesta formi part de la competició regular del voleibol català. L’aplicació estarà operativa per a tots els amants del voleibol en unes dues setmanes i arriba amb l’objectiu de donar servei a l’esport amateur, donant suport als clubs i entitats per tal de poder donar informació de calendaris oficials, resultats o geolocalització de pistes de joc.\nMatchapp és una aplicació totalment gratuïta, sòlida i actualitzada, amb més de 650.000 usuaris registrats que compleix amb diverses funcionalitats i que ofereix servei tant a usuaris, clubs com Federacions. A través de Matchapp s’estableixen canals de comunicació directes, privats i immediats entre la Federació, els clubs, els jugadors i aficionats. A més, permet l’enviament de noticies i esdeveniments de la federació a tots els usuaris.\nFins al moment l’aplicació s’ha desenvolupat sobretot en el món de futbol, treballant actualment amb 14 federacions territorials de futbol a Espanya. La Federació Catalana de Voleibol, amb la voluntat de modernització i actualització, i també amb l’objectiu de donar un millor servei als seus usuaris, a través de les noves tecnologies ha apostat per introduir aquesta nova eina que ha de servir per tenir un coneixement més global del que passa cada cap de setmana a les pistes de vòlei.


Curs de Lideratge d'Equips | Stratex Institute\nInici Formació Cursos en línia en directe Lideratge d'Equips\nCurs de Lideratge d'Equips (LDR)\nCurs elemàtic per adquirir i potenciar les habilitats del lideratge sobre equips humans en les organitzacions, per tal que esdevinguin equips vinculats, compromesos, motivats, cohesionats i eficaços envers els objectius de resultats marcats.\nPrendre consciència de “com fem el que fem”, la seva influència en les persones de l'equip i com ho podem millorar.\nDesenvolupar habilitats de suport a la funció directiva, creant equips vinculats, laboral i emocionalment, a l'organització.\nPotenciar la comunicació com a eina de lideratge, cohesió i fidelització.\nDesenvolupar estratègies de gestió per posicionar-se com a “Líder – Coach”\nDefinir un catàleg de bones pràctiques en gestió d'equips\nQualsevol persona amb responsabilitat sobre equips humans.\n15 hores (telemàtiques)\nTelemàtic. Eminentement pràctic, mitjançant el treball de nombros casos, role-play gravats en vídeo i dinàmiques grupals.\n1. Mapa de situació: claus de l'efectivitat\n2. Som un sistema: com aconseguir la cohesió de l'equip\n3. Comunicació: dissenyar circuits comunicatius orientats a l'eficàcia i a la vinculació\n4. La motivació: el carburant del meu equip\n5. Gestió de l'acompliment orientada al desenvolupament i a la vinculació\n6. El lideratge emocional: el Líder - Coach\n7. Creació de bones pràctiques


Cruis (Laia Malo)\n5 min. Poeta, traductora i músic 10/11/2019 21:06\n9 de novembre, onze del dematí. Aquesta setmana, la meva contribució al diari arriba tard perquè a mi, el passat 28 d'abril, ja em va tocar escriure un article sobre les eleccions i vaig vessar-m'hi; perquè avui no em sembla que quedin gaires reflexions per fer que puguin posar en evidència res més que calgui saber abans de votar (si més no als qui pressuposo lectors d'una servidora); i perquè estic al llit amb unes angines de cavall. Tampoc no puc anar a la presentació de la reedició del premi Sant Jordi d'Antònia Vicens a l'estimada i necessària Llibreria Lluna. Llegeixo, mentrestant, que estan a punt d'inaugurar un Fnac i una Casa del Libro a Palma, i em proposo de cara a un futur article esbrinar els arguments que fonamenten la decisió d'aquestes dues grans empreses a l'hora de considerar rendible l'entrada a la nostra capital. Soc conscient que una part de la població mallorquina és melòmana i lectora, com ho demostra la salut d'una vintena de llibreries i la supervivència de les darreres botigues de discos i, malgrat tot, percebo el desembarcament dels dos gegants del capital cultural com una agressió. Hi ha espai de veres perquè aquestes dues grans superfícies penetrin Palma sense matar les llibreries i botigues de discos que, amb les seves personalitats diverses, avui la conformen? Com encaixen un país amb una despesa del 0,2% de pressupost total en cultura, una població agonitzant per arribar a final de mes i aquests grans centres comercials de llibres i discos?


Goigs i devocions populars: Goigs a Nostra Senyora de la Bona Sort. Collsabadell, a Llinars del Vallès (Vallès Oriental, Barcelona)\nVostres goigs Verge Maria\ncantarem amb dolç acord.\n"Feu-nos dignes Mare Pía\nd'assolir tan Bona Sort".\nDins la mar d'aquesta vida\ntots hi som com una nau,\nsi ella brega enfellonida\najudeu-nos Vós, si us plau,\nmentre fem la travessia\nque ha de dur-nos fins a port.\nI ara, adéu-siau Senyora\nque tots, del xic al més vell,\nel nostre cor en penyora\ndeixem a Collsabadell\nque us hi facin companyia\ncom un pom de roses d'or.\nDe Vós, font de l'alegria\nservarem molt grat record\n"Feu-nos dignes Mare Pia\nMare de Déu de la Bona Sort, a Collsabadell\nSant Sadurní de Collsabadell, al terme municipal de Llinars del Vallès\nEtiquetes de comentaris: Bona Sort (de la Bona Sort), Collsabadell, Llinars del Vallès


La Bergerie Pleine-Fougères França - Ofertes d'hotels amb els MILLORS DESCOMPTES EN LÍNIA\n12 Basse Rue, Roz-sur-Couesnon, Pleine-Fougères, França, 35610 - Veure al mapa\nMés informació sobre La Bergerie\nConvenientment situat a Roz-sur-Couesnon, La Bergerie és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Roz-sur-Couesnon. Mentres estan allotjats en aquestes meravelloses instal.lacions, els clients poden gaudir de habitació familiar, instal.lacions de barbacoa, biblioteca, àrea de TV/saló compartit, cuina compartida.\nL'ambient de La Bergerie es reflexa en cada habitació. calefacció, llits extrallargs (> 2 metres), aparell de televisió, TV satèl•lit/cable, nevera són només algunes de les comoditats a la vostra disposició. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Les seves instal.lacions de primera i una situació excelent fan de La Bergerie la base perfecta per a gaudir de la seva estada a Roz-sur-Couesnon.


Inscripció oberta per fer les proves d’accés a l’ESMUC -ACEM\nHome › Notícies › Inscripció oberta per fer les proves d’accés a l’ESMUC\nDel 4 al 22 d’abril us podeu inscriure a les proves d’accés al Grau en Ensenyaments Artístics Superiors de Música, uns estudis homologats dins del marc educatiu i de qualitat de l’Espai Europeu d’Ensenyament Superior (EEES). L’ESMUC realitzarà les proves a partir del 13 de maig, de manera presencial i amb plena normalitat després de la pandèmia Covid-19. Es calcula que es presentin més de 400 persones que optaran a 162 places disponibles repartides entre totes les especialitats ofertades. El termini d’inscripció a les proves finalitza el 22 d’abril.\nCada aspirant rep la informació amb les indicacions sobre el dia i hora exacta de la prova, així com l’aula on es farà i les normes que cal seguir per poder arribar, accedir i realitzar les diferents proves. Tots i totes les participants hauran de portar el seu telèfon mòbil intel·ligent o dispositiu equivalent, amb la bateria completament carregada, amb connexió wifi, auriculars i material d’escriptura propis. Per a les proves interpretatives també caldrà portar l’instrument. L’escola només facilitarà els instruments que hi haurà a l’aula i aquells que per volum no es puguin transportar.\nEls requisits dels aspirants estan a la pàgina d’Accés i Admissió. Per inscriure’s a la convocatòria d’aquest any, seguiu l’enllaç:\n13, 14 i 15 de maig. Proves de caràcter general i escrites.\nDel 30 de maig al 10 de juny. Proves específiques de cada especialitat.


Aconsegueix tot el que necessites per multiplicar la teva productivitat\nMés de 30.000 referencies a l’abast de la mà\nOrdinadors a mida amb l’última tecnologia\nSolucions informàtiques per a empreses\n400 punts de venda distribuïts per Espanya\nMés d’un milió d’unitats fabricades\nTICNOVA és el grup més gran especialitzat d’Espanya en botigues de proximitat d’informàtica i electrònica de consum.\nUn grup que proporciona productes i solucions a mida, que ajuden a particulars, organitzacions i empreses a gaudir de l’entorn tecnològic més innovador i actualitzat de forma amigable. Mitjançant la venda, instal·lació i assistència tècnica, treballem per oferir una solució global que apropi la tecnologia als usuaris.\nDegans del sector del retail informàtic a través de diferents marques, TICNOVA compta amb més de 400 punts de venda directa que destaquen per la seva proximitat, servei i qualitat, així com per disposar de les últimes novetats tecnològiques a preus molt competitius.\nCada una de les marques del grup TICNOVA (BEEP, PCBOX i LA FÁBRICA DEL CARTUCHO) es dirigeix a un segment específic del mercat, diferenciat entre tipus d’usuaris i nivell de coneixement tecnològic. A més a més, el grup compta amb una divisió industrial i professional, amb fàbrica d’ordinadors de marca pròpia i taller de reparacions d’ordinadors —portàtils i de sobretaula— així com consoles i altres dispositius electrònics.\n"Units a un món en constant evolució”\nConstitució de Data Logic: desenvolupament de software per a PIMES.\nData Logic comença amb l’expansió de botigues d’informàtica amb règim de franquícia.\nCreació de Sistac com a companyia de botigues d’informàtica.\nData Logic inicia la producció d’ordinadors de marca pròpia.\nSistac inicia la seva expansió a escala nacional mitjançant franquícies.\nCreació de la cadena PC&Telecos, xarxa especialitzada en serveis a empreses.\nObtenció del Certificat de Qualitat ISO 9001.\nInauguració de la nova fàbrica central a Reus (Tarragona) amb capacitat per fabricar fins a 200.000 màquines/any.\nAdquisició de la cadena de franquícies d’informàtica Vobis.\nSistac llença la cadena informàtica Pc Coste.\nAdquisició de Comelta (grup Avanzit), per reforçar vendes a grans comptes i Administració Pública.\nHomologació al Catàleg Central de Patrimoni.\nSistac llença la cadena de botigues de mitjana superfície Micronmarket.\nData Logic obre una delegació de compres a Taiwan i la Xina.\nHomologació al Catàleg de la Junta de Andalucía.\nConstitució de la societat TICNOVA fruit de la fusió de Data Logic i Sistac.\nInclusió del Servei de Reparació de Portàtils (REPOR).\nBEEP es converteix en Centre Distribuïdor Autoritzat per al programa “eduCat 1x1”.\nTICNOVA supera el milió d’equips fabricats.\nExpansió al món digital: nova web de TICNOVA i perfils socials.\nBEEP, PCBOX i PCCOSTE es consoliden com a marques referents.\nNova imatge i reposicionament per a les botigues BEEP i PCBOX.\nObtenció del Certificat Mediambiental ISO 14001.\nInici de la cadena de franquícies per a cartutxos i tòners LA FÁBRICA DEL CARTUCHO.\nCreació i professionalització de la divisió TICNOVA EMPRESES.\nInauguració de les webs especialitzades en EMPRESA i EDUCACIÓ.\nCreació de BEEPBOX, un nou concepte de botiga d’informàtica.\nHomologació Acord Marc d’Educació de Navarra i País Basc.\nActualització del web de Ticnova per donar resposta al nou món digital.\nTICNOVA contribueix, no només produint riquesa, sinó també generant cohesió social i cultural, recolzant l’art, el medi ambient… recolzant la societat.\nEl grup col·labora amb el món de l’art plàstic en innumerables facetes, com els premis ARCO-BEEP que se celebren cada any. La companyia també es Patrocinador Tecnològic del MACBA i recentment ha entrat a formar part de New Art Foundation, una fundació que pretén impulsar la creació artística i el seu gaudiment utilitzant procediments i recursos tecnològics.\nLa col·laboració de TICNOVA amb l’esport es fa tant a la base com a l’elit. S’ha patrocinat en Moto GP a J.L Cardoso i a Max Biaggi; al París Dakar a Nani Roma; en atletisme a Paquillo Fernández i al Reus Deportiu d’hockey, a més d’ajudar i contribuir amb fermesa en esdeveniments esportius com els Special Olympics de diferents anys.\nTICNOVA també col·labora amb el seu entorn més proper, com la col·laboració amb el Taller Baix Camp de Reus, per a facilitar la integració laboral de persones minusvàlides o amb el desenvolupament de programes d’Atenció Mediambiental i l’eliminació de la petjada de carboni en els seus processos productius.\nSolucions tecnològiques i informàtiques completes per a corporacions, institucions i Administració Pública.\nAmpli catàleg de productes i recursos d’informàtica i electrònica de consum en més de 400 punts de venda a Espanya.\nProducció i assemblatge d’equips sota els majors estàndards de qualitat i amb diversos reconeixements del sector.


Una setmana a Bèlgica | malviatge\nUna setmana a Bèlgica\nAgafem l'avió amb destí Brusel.les. Estant convençuts de que disfrutarem d'uns dies magnífics en família visitant unes ciutats que semblen sortir d'un conte de fades. A la vegada que preocupats. Tot fa pensar que l'únic que rosegaran les nostres boques, en els pròxims dies, seran musclos amb patates i gofres untats de xocolates varies. Distribuïm les nostres maletes entre la resta de l'equipatge de l'avió, ens cordem els cinturons de seguretat, comencem agafar velocitat per iniciar el vol i preguem a la divinitat de Baccus que no ens abandoni en aquest viatge i allunyi qualsevol molusc acompanyat de fregiduries de les nostres taules.\nSelfie davant el pixaner més conegut d'Europa\nDia 1: Brusel.les\nArribem ben entrada la nit a Brusel.les. Temps tan sols per acostar-nos fins l'hotel, agitar-nos al llit i agafar forces per l'endemà. Ja pel matí, el Guiu és el primer de posar els peus a terra. Abrigats prenem direcció als principals punts turístics del centre de la ciutat: Manneken Pis, un meravellós mercat de Nadal al bell mitj de la plaça Santa Caterina, les galeries Saint-Hubert, la catedral de Sant Miquel, la Grand-Place... Que bonica que és per Déu! Des de l'ajuntament passant per la casa (núm 26 i 27) on va residir uns anys el novelista francès Victor Hugo, la casa dels reis (front l'ajuntament) o el palauet dels Ducs de Brabant (núm 14 - 19)... Tota ella és preciosa!\nEs hora de dinar i el passeig ens porta fins les portes del restaurant Kipkot. Una casa de menjars on la seva especialitat és el pollastre i la veritat és que està de nassos. Si voleu tirar de menjar en quan a concepte -fugint de les cadenes habituals-, aquí hi trobareu plats ben fets i a un bon preu.\nEl Guiu fent un viatge molt especial amb el seu globus\nLes galeries Saint-Huber concentren una bona part del glamour de Brusel.les\nJa per la tarda, a partir de les 17h i a cada hora en punt, els edificis de la Grand-Place s'il.luminen a ritme de la sinfònica Adante Festivo, de la captivadora veu de la cantant Sia - Underneath the Christmas Lights i Ho Ho Ho -, entre moltes altres cançons ... un espectacle que un no sap ben bé el perquè però que et retorna a la infantesa. De cor, uns minuts realment màgics que per sempre més quedaran gravats a la nostra memòria.\nEspectacle de llum i música a la Grand-Place\nDia 2: Lovaina\nEns llevem i des de la nostra habitació, davant l'estació de ferrocarrils sud, només fem que veure trens amunt i avall. Bèlgica disposa d'una magnífica xarxa i freqüències de pas. Ideal per satisfer el nostre propòsit del dia, visitar la vila de Lovaina.\nL'espectacular ajuntament de Lovaina\nDesprés d'uns 30 minuts de trajecte, el tren ens deix a 10 minuts caminant del centre de Lovaina. Sense una direcció clara per on començar la visita, les cames ens porten fins a l'ajuntament. Edifici que presenta una de les façanes més espectaculars que hem vist mai i amb una ornamentació del tot increïble. Prèvia consulta a l'oficina de turisme -molt propera a l'ajuntament-, prenem camí per visitar el beateri de Groot Begijnhof un lloc que va ser de pau i pregaria i que avui és el refugi per estudi dels residents a la universitat de Lovaina. Els mateixos que omplen per la nit Oude Mark, plaça també coneguda com la barra més llarg d'Europa.\nLes biciclestes són les reines dels carrers de Lovaina\nCarrers del beateri de Groot Begijnhof\nNo marxem de Lovaina sense abans visitar el seu particular mercat de Nadal. Llocs on un sempre hi pot trobar menjar i beguda per entrar en calor i agafar unes calories extres per fer front a una tarda gèlida i el viatge de tornada. Arribem al vespre a Brusel.les i decidim tastar un dels plats Belgues més populars per aquells que fugim dels musclos amb patates, una típica pizza. I ho fem al restaurant Nona, molt proper a la Grand-Place, on hi serveixen unes pizzes excel.lents i molt recomanables! De camí ja cap a l'hotel comencem a veure una estranya i massiva presència de catalans. Cosa que ens fa pensar que les agències de viatges han venut aquesta destinació pel pont de la puríssima amb importants descomptes. No entendríem cap altra motiu. Curiós perquè l'oferta es devia acompanyar de mocadors, gorres i pins de color groc. Tot deuen ser estratègies del nou marquèting. En fi... demà serà un nou dia.\nLa presència de catalans es fa notar\nDia 3: Brusel.les\nEl sol surt de nou i els trens circulen de fa hores. Des de l'habitació, amb el Guiu ens dediquem a contar-los un a un i juguem a veure quin és el tren que corre més. Un cop esmorzats sortim al carrer amb la intenció de passejar pel volts del barri europeu. Tot just agafar el metro ens torna a envoltar desenes de catalans amb estelades i tot tipus de vestimentes on predomina el groc. Qualsevol persona de seny, per l'impresionant número que representen, podria pensar ben bé que es tracta de ciutadans belgues amb un sentiment de pertinença a Catalunya molt important. Però la veritat és que tots ells parlen un català molt correcte. Fins i tot, alguns d'ells adoptant accents propis de territoris com Lleida, Garrotxa, terres de l'Ebre... El cas és que ens sentim molt còmodes amb ells, de tal manera que els acompanyem fins al Parc du Cinquantenaire.\nImatges que quederan sempre en el nostre record\nTan bon punt hi arribem, el parc és ple d'una multitud de persones. Crits de "Llibertat" i de "No esteu sols" no deixen de sentir-se una i altra vegada. Massa pocs encara per a tanta injustícia. Amb l'estómac buit i el cor ple de complicitats i emocions compartides tornem cap al centre. Els carrers de Brusel.les són una festa al llarg de tota la tarda. Veiem al costat de molts i molts catalans l'espectacle de llum i música a la Grand-Place. I seguim cridant i ens continuem emocionant.\nUn dels mercats de nadal de Brusel.les davant església Santa Caterina\nToca descansar, però no abans sense tastar les hamburgueses de Baogo. Un lloc que us recomanem sense cap dubte si el que voleu es seguir allunyats de la dieta de musclos i patates i tastar un bon tros de carn.\nPrenem carretera direcció Bruges i ens aturem per dinar al restaurant Papinglo a les afores de la vila de Maldegem. Un lloc en el que sembla que el temps s'aturi per gaudir d'una molt bona taula. En un ambient d'allò més casolà hi podreu disfrutar d'una cuina que us entrarà pels ulls, enamorà el vostre paladar i, a més, satisfarà la vostra butxaca (per uns 35 euros persona).\nJa instal.lats en el càlid hotelet Pannenhuis -molt proper al centre de Bruges-, ens arribem caminant fins Grote Markt en la que el campanar de Belfort és el seu element més singular. Allà, el color groc predomina al carrer i seguim escoltant crits a favor de l'independència de Catalunya. No gens apartada de Grote Markt trobem la plaça Burg on es troba l'ajuntament, els tribunals de justícia i la basílica gòtica-romana de la Sta Sang. Les tardes es fan ben curtes i el petit Guiu ja demana tornar a l'hotel. Temps quedarà per passejar tranquil.lament per la zona dels canals.\nBruges de nit i la seva pista de gel\nEl nostre rei preferit\nDia 5: Gant\nDeixem pel darrer dia continuar la visita a Bruges i ens llevem amb ganes d'acostar-nos fins a Gant (a uns 30min amb cotxe). Ciutat que ens sorprèn com cap tant per la seva bellesa com per la gran quantitat d'edificis històrics: Gravensteen -castell dels comptes de Flandes-, la torre Belfort, l'església de Sant Nicolau, la catedral, l'ajuntament -el que presenta una barreja magnífica d'estils arquitectònics-,... Gant no és només una ciutat de grans edificis. També de racons màgics en els quals un té la necessitat d'aturar-s'hi i deixar que el temps corri. Qui sap si per emportar-se un xic de tot allò el que un veu: l'entorn del pont de Sant Miquel, les antigues llotges del peix i de la carn... Que cadascú de vosaltres busqui el seu i de ben segur trobarà en aquesta ciutat un lloc on ve de gust reposar i veure passar el temps.\nUn Para Noel de poques paraules\nSkyline de la capital flamenca\nLes vies del tramvia són presents en tot el centre de Gant\nLa fortalesa de Gravensteen\nArriba l'hora de dinar i ens atansem fins al restaurant Allegro Moderato. Al peu de les aigües del Lys. Bona cuina i romanticisme són l'etiqueta de la casa. Un altra d'aquells llocs màgics dels que us parlàvem fa un moment i en el que hi disfrutem del bon menjar que s'hi dona. Abans d'acomiadar-nos de Gant, gaudim d'una tarda a les atraccions que omplen el seu mercat de nadal. Un sopar a la llum de les espelmes ens espera a l'hotel Pannenhuis de Bruges.\nLes taules preparades pel sopar al hotel Pannenhuis\nDia 6: Bruges\nA la TV les noticies anuncien nevades per avui i no s'equivoquen. Mentre esmorzem tranquil.lament a l'hotel cauen les primeres volves. Pels carrers s'esten uniformement el blanc i Bruges és una postal meravellosa. Per davant un dia d'allò més especial per visitar la ciutat que alguns coneixen com la Venècia del nord.\nAl bell mig de la plaça Burg en plena nevada\nPostals de la nevada a Bruges\nPlaça Burg feta postal\nEntre boles de neu llançades pel petit Guiu, passegem pels voltants del Rozenhoedkaai. De ben segur un dels llocs més fotografiats de Bruges. Tenim temps per entretenir-nos i fer un petit ninot de neu al bell mig de la plaça Burg just abans d'anar a dinar. Escollim el restaurant De Pepermolen. Una gran cuina per posar punt i final aquest viatge. Un lloc amb poques taules per posar tota l'atenció en cadascun dels seus clients. Val molt la pena menjar-hi i deixar-se captivar pels seus plats.\nEls canals omplen el centre de Bruges i acompanyen la nostra passejada\nExhaurim la tarda fins que el nostre cos diu prou de fred. La neu ha vingut per quedar-se i tot fa pensar en una tornada a casa complicada. I així ho va ser... 4 hores de cotxe per anar de Bruges a Brusel.les i un aeroport amb gairebé la majoria dels seus vols cancel.lats pel mal temps. Una aventura més per un viatge que no oblidarem.\nUna nevada al.lucinant!\nPD: objectiu complert! marxem de Bèlgica sense haver tastat ni un sol musclo ni patates ni gofres. 😁\nEtiquetes: Belgica, Nadal


9 Novembre, 2013 by @JuanjoFuster Leave a Comment\nEl Delta de l’Ebre es troba situat al sud de la província de Tarragona. El riu Ebre, gràcies al seu gran cabal, és el responsable de la seva extensió actual de 7.736 hectàrees al voltant de la seva desembocadura.\nÉs tan extens que no te l’acabaràs en un sol dia. Per això començo parlant del que podem trobar o fer a la meitat més al sud, que jo vaig redescobrir durant el instagram trip # catalunyaexperience, convidat per l’Agència Catalana de Turisme.\nPodem començar el dia per exemple a Sant Carles de la Ràpita, des d’on gaudirem de les vistes a tota la Badia dels Alfacs i la punta de la Banya.\nSi té ganes de menjar ostres i beure cava al mar, per uns 25 euros per cap pots prendre el vaixell que et portarà a un dels vivers de musclos i ostres que podrem trobar a la badia. És espectacular el lloc, sembla que estiguis en un país exòtic, les fileres de muscleres impressionen. En total el viatge, menjar i escoltar les explicacions de l’amo del viver, dura unes dues hores aproximadament.\nDesprés pots anar direcció a Poble Nou, veuràs multitud de camps d’arròs, arribaràs a l’Encanyissada (ja al terme municipal d’Amposta), la llacuna més gran que hi ha al Delta, on viuen multitud d’espècies animals. Per menjar tens a prop Restaurant l’Estany-Casa de Fusta, jo ja he estat dues vegades i tenen un ventall de plats molt variats, remarcant, com és evident per la zona on ens trobem, la cuina d’arròs.\nEn acabar de dinar, pots perxar amb les barquetes per l’estany. És una experiència divertida, sobretot al principi per dominar la perxa, un pal llarg que hem de clavar al terra del fons per poder avançar pels canals envoltats de canyissos.\nArribem a la zona de la tancada, on cada dia a instagram veig moltes imatges, sempre diferents i sorprenents. Principi de la Platja del Trabucador. On són espectaculars els reflexos en les seves tranquil·les aigües, ells jocs d’ombres que creen els porxos de fusta o el moll que entra dins de la badia. En aquesta zona es practiquen molt esports com el surf i el kitesurf.\nSi després seguim fins al final, a l’esquerra tenim la platja dels eucaliptus i la dreta la platja del Trabucador, on només els mesos d’estiu s’obre la tanca per recórrer 5 km de la barrera natural de sorra 100m d’ample que arriba a la península de la Banya. Un tram de platja totalment salvatge oberta al Mediterrani per una banda, per l’altre a zones protegides i en les salines que hi ha abans de la zona protegida de la punta de la banya on trobarem una altra tanca on està prohibit accedir a la zona protegida de la Banya, aquí és on hi havia l’antic far que ara podem trobar a Tarragona ciutat.\nSi no us dóna temps a veure tot, no et preocupis, segur tornaràs, perquè no us cansareu de fer fotos mai


Decret de Presidència d’adopció de mesures pel Coronavirus | Consell Comarcal del Priorat\nDecret de Presidència d’adopció de mesures pel Coronavirus\nDavant la situació generada per la problemàtica creada pel SARS-CoV2 i la malaltia Covid-19 per part de la Generalitat s’ha activat el PROCICAT (Pla d'actuació per emergències associades a malalties transmissibles emergents amb potencial alt risc) fruit del qual hi ha tot una sèrie d’actuacions preventives per tal de controlar la malaltia.\nPels anteriors antecedents, i en ús de les facultats que tinc conferides, RESOLC\nPRIMER.- Ordenar l’adopció de les mesures següents:\na) Les oficines del Consell Comarcal del Prioratr estaran tancades al públic fins el proper dia 27 de març de 2020. A partir d’aquesta data es valorarà la situació per prendre les decisions oportunes.\nb) Els serveis es faran mitjançant atenció telefònica o telemàtica.\nc) Es podrà atendre presencialment tots aquells casos que, a criteri dels professionals, siguin urgents i imprescindibles.\nd) S’establirà un registre de les persones que s’atenguin presencialment.\ne) Queden anul·lades totes les reunions presencials externes o en que intervinguin persones externes.\nf) Queden anul·lades totes les jornades i formacions.\ng) Sempre que sigui possible les reunions es faran de forma telemàtica.\nh) S’està treballant la possibilitat que, arribat el cas, una part de la plantilla pugui treballar des de casa, teletreball.\ni) Per tal de poder conciliar la vida familiar i personal es valoraran les situacions individuals per cada treballador/a, a petició d’aquest.\nj) Pel que fa a les dependències comarcals s’aplicaran les mesures preventives establertes per les autoritats sanitàries. Així, s’insisteix en la necessitat de rentar-se les mans amb aigua i sabó o solucions hidroalcohòliques.\nk) Els serveis socials disposen de recomanacions addicionals i específiques dels seus serveis.\nSEGON.- Aquestes mesures entraran en vigor el divendres, 13 de març de 2020 a les 12 hores i fins nou avís.\nHo mana i signa, l’Il·lm. senyor Xavier Gràcia Juanpere, president del Consell Comarcal del Priorat.


Sol Solet: Bebé ocupa\nUn dels grans tòpics que et diu la gent quan neix un bebé és: "un criatura t'omple la vida" i penso que la frase és ben literal, ja que no només t'omple a nivell sentimental sinó que també ho fa a nivell físic, ESTEM INVADITS PELS TRASTOS DE LA MARINA!!\nTot va començar d'una manera molt subil, preparant la seva habitació per quan naixés: moisès, llit convertible, armari, silló per donar-li el pit i les coses imprescindibles per un bebé: cotxet, hamaca... fins aquí perfecte però és que ahir repassant el pis me n'he adonat que progressivament ha anat invadint tota la vivenda!\n-Cuina: la trona, bibis, babycook, la fruita per a ella, els cereals, la llet de continuació i no ens oblidem dels mossegadors a la nevera!\n- Menjador: manta de joc amb ninos i sonalls varis, panera dels tresors, hamaqueta i clínex per les glopades d'urgència, ah! i no oblidem la càmera de fotos per quan fa alguna moneria o per fer fotos perquè sí!\n- Lavabos: en un hi vam posar la seva banyereta i a l'altre una hamaqueta i ninos varis per fer banys més llargs.\n- Estudi: la manduca i el cotxet.\n- La nostra habitació: intercomunicador i algún sonall que sempre queda per allà.\nTot això per no parlar del munt de fotos que hi ha per casa d'ella i de l'ordinador on hi ha 4840309235 fotos d'ella i 478390210 vídeos.\nI amb tot el que ja tenim, encara no estem a la fase de la cuineta, el cotxet de nines, la taula i les cadires per pintar i menjar, la cabanya...però tot sigui dit que estic encantada, m'encanta obrir la nevera o el rentavaixelles i trobar-me coses de la peque o anar pel passadís i entrebancar-me amb un sonall que li ha caigut o seure al sofà i clavar-me un mossegador.\nPublicat per Sol Solet a 9:37\nEsther 8 de juliol de 2011 a les 9:54\nJa tens raó ja que són uns okupes. Nosaltres a casa tenim de tot per tot arreu i això que quan vam venir al pis nou ja els hi vam deixar una habitació només de jocs per a tenir tot una mica mig endreçat...\nVeus¿? Lo de les fotos amb el segon ja és diferent. No tens temps i ni hi penses!\nMirashka 8 de juliol de 2011 a les 10:20\nT'anava a comentar el que dius en el darrer paràgraf: espera't amb la cuineta, el cotxet, els puzzles, els llibres... i doble ni t'ho explico!!! les meves ens han ocupat mig menjador!!!! per que clar, havia de ser una cuineta gran perque hi juguessin les dues...\nonavis 8 de juliol de 2011 a les 11:54\nI tant!! I cada època té lo seu: després de l'hamaca vindrà la seva cadireta, desprès la cuineta... Per sort, perquè tot a l'hora no hi cabria!\nMamaModerna 8 de juliol de 2011 a les 17:25\nTens tota la raó! Nosaltres aquest cap de setmana muntarem el parque i la cadira alta per menjar.\nJo vull veure una foto de la panera dels tresors que així agafo idees :-P\nAnònim 8 de juliol de 2011 a les 18:26\nSí, són uns okupes!! i espera't el que vindrà!! jaja (sort que ja ho tens asumit)\nA casa no hi cabem de trastos, ja. I això encara no ha acabat!!! arrgggg!!!! jajajaja\nSílvia 8 de juliol de 2011 a les 19:20\nSí que és una invasió, sí. Nosaltres com que tenim un pis petitet ho intento controlar, però no sé si ho aconseguiré. Almenys suposo que ens saltarem la qüestió de la cuineta (o no...) Espero que no li doni per una bateria!!\nSol Solet 8 de juliol de 2011 a les 21:01\nSí noies tot i que controlis les seves coses no sé què passa que sempre tens més del que voldries!\nMirashka deu ni do amb dues, dos hamaques, dos trones...uf!!\nEster tu ara entre les coses dels dos grans i les del petit haureu de marxar tu i el teu marit de casa i que s'arreglin els tres!! ;)\nMamamoderna t'enviaré un mail amb la foto de la panera i tot el que hi he posat.\nEuphorbia 9 de juliol de 2011 a les 6:55\nI tant. T'has deixat la moto de rodes gruixudes (els hi agrada molt), la bicicleta... i tot el que li regalaran encara que tu no ho haguessis volgut mai. Et recomano comencis a pensar en un bon sistema d'enmagatzematge de joguines...


Informació legal - Fundació Mercè Rodoreda\nAquest lloc web i tots els seus continguts, incloent-hi els textos, imatges, sons, bases de dades, codis i qualsevol altre material són propietat de l'Institut d'Estudis Catalans (IEC), amb el NIF G-08674327, i de la Fundació Privada Mercè Rodoreda (FMR), amb el NIF G-60415106, i amb seu social al carrer del Carme, 47, de Barcelona, CP 08001, o de tercers que hagin autoritzat l'ús d'aquests continguts a l'IEC i a la FMR. Tot aquest material està a l'empara de la legislació vigent en matèria de propietat intel·lectual.\n1.- Queda prohibida la reproducció, còpia, ús, distribució, comercialització, comunicació pública o qualsevol altra activitat que es pugui fer amb el contingut d'aquestes pàgines web, que necessitarà sempre l'autorització expressa de l'IEC i de la FMR.\n2.- L'IEC i la FMR no es responsabilitzen de la mala utilització dels continguts d'aquestes pàgines web per part de l'usuari.\n3.- L'IEC i la FMR no es responsabilitzen de qualsevol informació no continguda en aquestes pàgines web i, per tant, no elaborada directament i sota el control de l'IEC i de la FMR o no publicada amb el seu nom. Concretament, l'IEC i la FMR no responen del contingut i la informació de les pàgines web de terceres persones connectades per enllaços (links) amb les pàgines web de l'IEC i de la FMR.\n4.- L'IEC i la FMR es reserven el dret d'actualitzar els continguts d'aquestes pàgines web quan vulguin, i també d'eliminar-los i de limitar-hi o impedir-hi l'accés, de manera temporal o definitiva.\n5.- L'IEC i la FMR no s'obliguen a controlar les informacions i les opinions que els usuaris transmetin per mitjà dels fòrums oberts en aquestes pàgines web. Sigui com sigui, l'IEC i la FMR es reserven el dret d'eliminar de les seves pàgines web qualsevol informació o opinió dels usuaris que sigui contrària a la legalitat vigent, especialment quan signifiqui una vulneració dels drets i llibertats fonamentals de la persona.\n6.- L'IEC i la FMR no garanteixen que el web i el servidor estiguin lliures de virus i no es fan responsables dels danys causats per l'accés al web o per la impossibilitat d'accedir-hi.\n7.- L'IEC i la FMR donen estricte compliment a la normativa vigent sobre protecció de dades de caràcter personal (Reglament 2016/679 General de Protecció de Dades de la Unió Europea). L'usuari del web dona el seu consentiment exprés i inequívoc i, per tant, autoritza l'IEC i la Fundació a incorporar les dades que facilita per aquest mitjà als seus fitxers automatizats, prèviament comunicat a l'Agència de Protecció de Dades i que es troba a la seu de l'IEC i de la FMR, carrer del Carme, 47. El responsable del fitxer és l'IEC. L'ús de les dades personals tindrà caràcter confidencial i es faran servir per a poder prestar els serveis de l'IEC i de la FMR i fer arribar informació de les activitats de l'IEC i de la FMR, d’acord amb la política de privacitat.\nPer a exercir el dret d'accés, rectificació, supressió, oposició, limitació en el tractament i portabilitat segons es preveu en la norma, cal enviar un missatge a dades.personals@iec.cat.


Valencia Basket s'estrena en pretemporada davant Montakit Fuenlabrada\nValencia Basket viatja a Madrid per a jugar els seus dos primers partits de pretemporada dins del Circuit de pretemporada Movistar by Liga Endesa, que congregarà a sis equips del campionat nacional en Moralzarzal entre l'1 i el 3 de setembre. L'equip taronja està enquadrat en el grup B, en el qual es mesurarà al Montakit Fuenlabrada el divendres 1 de setembre a les 18:30 hores i al MoraBanc Andorra, contra el qual jugarà el diumenge 3 de setembre a les 17:00 hores.\nAmb cinc jugadors del primer equip (més Hlinason) en l'Eurobasket i l'absència del lesionat Williams, el nou tècnic taronja Txus Vidorreta comptarà amb sis jugadors de la primera plantilla taronja, als quals s'unixen Pedro Llompart (amb un contracte temporal per a pretemporada) i sis jugadors de l'equip EBA. Els dos encontres de Valencia Basket, que es jugaran en la plaça de bous coberta d'esta localitat, es podran seguir en obert a través de TV Mediterráneo.\nLatavious Williams, baixa en l'estrena\nEl que no podrà disputar este primer torneig de preparació ni cap dels partits de la pretemporada és el pivot Latavious Williams. El Club va informar dijous passat que l'interior nord-americà patix una fractura d'estrès en la tíbia de la cama dreta, que li mantindrà allunyat de les pistes durant un temps estimat de quatre setmanes.\nUna plantilla disminuïda per l'Eurobasket\nA l'absència ja coneguda de Williams s'unixen els sis jugadors del Valencia Basket que estan participant en l'Eurobasket. Hui dijous ha sigut el torn de l'islandès Tryggvi Hlinason (que obri l'Eurobasket davant Grècia) i del francès Antoine Diot (que debuta en el torneig davant Finlàndia). Per al divendres a les 16:45h, els altres quatre internacionals entraran en acció en el mateix partit. L'Espanya de Fernando San Emeterio, Guillem Vives i Joan Sastre s'enfronta a la Montenegro de Bojan Dubljevic en l’encontre inaugural per a ambdues seleccions.\nPrimera oportunitat per a vore als nous\nEsta trobada davant els madrilenys serà la primera oportunitat de vore amb la camiseta taronja a quatre dels cinc jugadors nous que han arribat a l'equip per a posar-se a les ordres de Txus Vidorreta, que també farà el seu debut com taronja en este partit amistós. L'escorta Erick Green, l’aler Alberto Abalde, l'ala-pivot Aaron Doornekamp i el pivot Tibor Pleiss s'estrenaran amb el seu nou equip en este torneig del Circuit de pretemporada Movistar.\nPedro Llompart i els joves completen l'equip\nA causa de les absències per les competicions internacionals, Valencia Basket compta només amb sis jugadors del primer equip i ha hagut de mirar al planter per a completar la seua convocatòria en este Circuit de pretemporada Movistar. I ho va fer amb un antic jugador de la casa amb una àmplia trajectòria en la Liga Endesa com el base Pedro Llompart, que després de jugar la passada temporada en UCAM Múrcia es va comprometre per a participar en els entrenaments i partits de la pretemporada del Valencia Basket el passat 16 d'agost, amb un contracte fins al 20 de setembre. Al costat del veterà base acompanyen a l'equip en este torneig el base Luis Ferrando, els alers Emil Savic i Josep Puerto, l'ala-pivot Ion Galarza i el pivot Alejandro Vera.\nMontakit Fuenlabrada, sense el seu entrenador\nEl quadre madrileny també ha canviat d'entrenador per a la temporada 2017-18, encara que no estarà present en el torneig de Moralzarzal. L'argentí Néstor García es farà càrrec de l'equip del sud de Madrid en el nou curs, però no ha pogut començar la pretemporada en estar dirigint a la selecció de Veneçuela en la Americup. Malgrat que Veneçuela no va accedir a les semifinals i està eliminada del torneig i que el propi “Che” García s'ha acomiadat de la banqueta de la “vinotinto” en una declaració oficial, en este torneig serà Josep María Raventós el que dirigirà a l'equip madrileny.\nEl conjunt fuenlabreny, que esta temporada celebra la seua 20ª aniversari, ha mantingut bona part del seu bloc de la temporada passada: el base eslovè Rupnik, els escortes Marko Popovic, Pako Cruz i Álex Llorca, l’aler Rolands Smits, l'ala-pivot Ian O’Leary i els pivots Chema González i Blagota Sekulic. Han arribats dues incorporacions exteriors, el base veneçolà Gregory Vargas i l’aler congolés Christian Eyenga i dos fitxatges interiors, l'ala-pivot Sulejmanovic i el pivot britànic Gabriel Olaseni. Per al torneig del cap de setmana, Montakit Fuenlabrada tindrà cinc absències per compromisos internacionals: Marko Popovic (Croàcia), Rolands Smits (Letònia) i el britànic Gabe Olaseni en l'Eurobasket d'una banda, i Gregory Vargas (Veneçuela) i Pako Cruz (Mèxic) en la AmeriCup.\nPLANTILLA MONTAKIT FUENLABRADA


Barcelona amplia la xarxa d'espais de criança públics amb 4 centres nous\nLa xarxa passa de 16 a 20 espais i ofereix servei a 1.200 famílies amb nadons de 0 a 3 anys\nUna nena i la seva mare a l'espai familiar de l'Escola Bressol Aurora, de Barcelona. CÈLIA ATSET\nBarcelona"Quan entrem a l'espai de criança el primer que fem és saludar a tothom i jo deixo que la meva filla em guiï i em digui què li ve de gust fer o amb què vol jugar: últimament sempre tria anar a jugar amb la massa de fer pa". La Raquel, mare de dues nenes i un nen, ja fa anys que és usuària dels espais familiars de criança municipals, concretament del que hi ha al barri de Sant Antoni, l'espai Els Tres Tombs. Ara hi va amb la mitjana, que està a punt de fer dos anys. "És un regal veure'ls interactuar amb altres nens i adults i veure'ls jugar, ser-hi present i poder compartir amb altres famílies els petits problemes diaris de la criança o els dubtes", assegura.\nCom els seus, sis de cada deu infants menors de tres anys no van a l'escola bressol, ni pública ni privada, però encara són poques les famílies que coneixen aquest altre servei educatiu municipal. "Jo mateixa no sabia ni que existien fins que vaig ser mare; fins i tot la professora de la meva filla més gran, quan ella va entrar a P3, em va preguntar un dia en què consistia", admet la Raquel. Amb la intenció de revertir aquestes xifres, millorar l'oferta de places i facilitar la criança en aquesta primera etapa, l'Ajuntament de Barcelona ha anunciat aquest dimecres l'obertura de quatre espais familiars de criança municipals (EFCM) nous, que se sumen a la xarxa actual, de manera que es passarà de 16 a 20 centres.\nEn total, aquest servei educatiu –que combina el joc i l'exploració dels petits en espais segurs amb l'acompanyament dels pares i pares, que aprofiten l'estona per compartir l'experiència sobre criança amb les educadores– oferirà ara fins a 1.200 places per a nadons entre 0 i 3 anys i els seus pares, 500 més que abans de la pandèmia. Aquestes places complementen les ja ofertades per les escoles bressol municipals, que, tot i que són encara escasses, el govern municipal també té previst ampliar aquesta legislatura amb 13 centres nous.\nEls nous espais de criança familiar públics augmenten fins a 1.200 les places ofertades\nL'obertura dels diferents espais familiars es va anunciar ja l'abril passat i forma part del desplegament del Pla d'Educació i Criança de la petita infància que es farà durant els pròxims mesos. De moment, el curs comença amb 17 centres (i 1.147 places) amb la inauguració, aquest mateix octubre, de l'espai Els Gats, al barri de Sants de Barcelona, al mateix equipament on aquest curs també s'ha estrenat una escola bressol municipal. Els altres tres centres s'ubicaran als barris de la Trinitat Nova, Porta i la Verneda i la Pau.\nFins al curs passat, uns 700 infants i les seves famílies ja anaven assíduament a algun dels espais familiars municipals que ja estan en funcionament a Barcelona. Ara, per ampliar aquesta oferta, la comissionada en Educació, Maria Truñó, ha explicat que es faran servir instal·lacions ja existents, tal com han fet amb el recentment estrenat espai de criança Els Gats o com passa també a l'EFCM Tres Tombs, que comparteix instal·lacions amb l'escola bressol municipal del mateix nom, al barri de Sant Antoni. "Volem optimitzar els recursos que tenim, per això no construïm específicament espais, sinó que el que volem és que cada vegada hi hagi més serveis per a la petita infància més presents arreu", ha argumentat Truñó. "L'espai és perfecte perquè hi ha moltes eines i molts racons que permeten que els nens es moguin lliurement", explica el Pepe, pare del Nao, de dos anys i mig. "Aquí poden manipular sorra, tenen jocs de fusta, espais de lectura, espais amb jocs tous per saltar... tot plegat els estimula molt més que el que tens a casa", assegura.\nEls adults que acompanyen les criatures (també poden ser avis, tiets o un cangur) coincideixen que és un espai que aporta "seguretat". "Es respira calma i tranquil·litat i pots expressar el que sents i parlar del procés de criança amb altres famílies que passen pel mateix que tu", explica el Pepe. "També s'agraeix molt el paper de les educadores, que guien i aconsellen i preparen propostes. Va molt bé, quan acabes de ser mare que algú et pregunti com et trobes o com heu dormit", reconeix la Raquel.\neducació criança nadons escoles bressol


Pla de Treball | AUP - Rubí\nEl Pla de Treball que l’Alternativa d’Unitat Popular presenta pel mandat 2019-2023 pretén ser, no només un paquet de propostes, sinó també un full de ruta pels (com a mínim!) pròxims 4 anys. El trobareu aquí.\nTambé us animem a visitar el blog de la campanya electoral, estemapunt.auprubi.cat per llegir altres informacions i obtenir més informació de qui som i com funcionem!\n*I si encara no en teniu prou, en aquest enllaç podreu llegir les propostes de l’AUP durant el mandat 2015-2019, amb més de 360 accions per transformar Rubí.\nUn pensament en “Pla de Treball”


El Seminari Tècnic Local de l’FMC analitza avui la resiliència urbana\nAquest matí està tenint lloc la tercera sessió del Seminari Tècnic Local 2020 organitzat per la Federació de Municipis de Catalunya. Els ponents expliquen als més de 240 participants (presencials i telemàtics) amb quins problemes ens trobem quan volem fer una ciutat resilient, com la resiliència pot millorar les smart cities i quin és la implicació de la resiliència per a millorar els plans urbans\nLa sessió d’aquest matí ha començat amb Ares Gabàs Masip, responsable de Resiliència Urbana de l’Ajuntament de Barcelona. Aquest ajuntament promou un model de resiliència que treballa per construir una ciutat amb més capacitat per afrontar els reptes actuals i de futur, reduir les vulnerabilitats i sobreposar-se als impactes de manera proactiva, amb l’objectiu de garantir la qualitat de vida de la ciutadania.\nEl títol de la segona ponència, que ha anat a càrrec d’ Albert Marín Acevedo, director de projectes Smart City de l’Ajuntament de Terrassa, és ‘La resiliència urbana, un vector de millora de les Smart Cities’. En ella, el ponent ha introduït el concepte de resiliència urbana i el seu context, ha donat els antecedents, ha explicat els objectius i l’abast del projecte, quina és la metodologia de treball i, per últim, ha donat una visió tecnològica de la implantació de la resiliència urbana.\nFinalment, per tractar les eines de resiliència i la gestió dinàmica de plans: de la teoria a la pràctica, ens acompanya Ignasi Fontanals, director Europa de Rezilio Technologie; que analitza la resiliència a través dels organismes de normalització: normes i antecedents, marcs de resiliència i les normes ISO, BSI i DIN; i ens dona eines per a la resiliència de la teoria a la pràctica: idees generals sobre eines de resiliència i modelització d’interdependències i d’efectes.\nRecordem que en l’edició d’enguany, el Seminari Tècnic Local del setembre va anar dedicat al planejament urbanístic, i el de la sessió de 2 d’octubre, sobre la gestió dels riscos. A les properes sessions s’analitzaran les intervencions complexes (estació de la Sagrera); el reciclatge urbà i territorial; la mobilitat: un canvi de paradigma; l’emergència climàtica; i el model urbà: nous reptes i desafiaments de les ciutats.\nSessió del 2 d'octubre


Àrees de treball: Art romànic / Art gòtic / Modernisme / Arts del ferro / Museografia\nLluïsa Amenós Martínez és doctora en història de l’art per la Universitat de Barcelona. La seva trajectòria professional s’ha desenvolupat en l’àmbit del patrimoni cultural i els museus, en les especialitats de documentació i recerca de béns culturals i en l’assistència tècnica i la coordinació d’exposicions. Ha col·laborat i col·labora, entre d’altres, amb el Museu Frederic Marès de Barcelona, el Museu d’Arts Decoratives i el Museu Tèxtil i de la Indumentària (integrats en el Disseny Hub Barcelona), el Museu Picasso de Barcelona, el Museu d’Història de Barcelona, el Museu Episcopal de Vic i el Museu de Lleida Diocesà i Comarcal. Ha col·laborat també amb el Servei d’Arqueologia de la Ciutat de Barcelona i de la Paeria de Lleida, en l’estudi de material metàl·lic (Medieval Meeting, Lleida, 2012). Ha estat responsable d’activitats i difusió a l’Institut Català d’Arqueologia Clàssica des que fou creat, l’any 2004, fins a l’any 2007, quan decidí retornar al món dels museus i impulsar la revalorització del ric patrimoni metàl·lic català.\nCom a investigadora, s’ha especialitzat en les arts del ferro i la metal·listeria. Ha estudiat i documentat els fons metàl·lics de diversos museus catalans i els orígens del col·leccionisme de ferro català, amb una incidència especial en les col·leccions aplegades per Santiago Rusiñol i la Junta de Museus de Catalunya al Cau Ferrat de Sitges. Ha dut a terme estudis històrics i artístics sobre l’activitat i les produccions dels ferrers en l’àmbit de la construcció medieval i de l’arquitectura modernista barcelonina, a més de glossaris terminològics i estudis etnogràfics sobre l’ofici. Una bona part dels seus treballs s’han publicat, entre d’altres, al Butlletí de la Reial Acadèmia Catalana de Belles Arts de Sant Jordi i als Quaderns del Museu Episcopal de Vic. També cal destacar els treballs sobre forja publicats a L’art gòtic a Catalunya (2008) i a El Modernisme. A l’entorn de l’arquitectura (2002). Darrerament, ha participat en la redacció del volum corresponent a la província de Girona de l’Enciclopedia del románico, editada per la Fundación Santa María la Real (Palència, 2012). És sòcia del Consell Internacional de Museus (ICOM España) i col·laboradora del Grup de Recerca en Història de l’Art i del Disseny Contemporanis (GRACMON), de la Universitat de Barcelona.\n— Lluïsa Amenós (Actiweb)


Xavi Pascual: “Ens estaran esperant amb moltes ganes”\nEl tècnic del Barça Intersport preveu un partit complicat contra el Pick Szeged, perquè “a la seva pista creixen”, però espera tornar amb els dos punts i poder seguir sumant tots els punts possibles a la Champions\nEl Barça Intersport disputa aquest diumenge (18.30 h) el partit de la cinquena jornada de la fase de grups de la Champions contra el Pick Szeged, el líder de la Lliga hongaresa. El tècnic blaugrana, Xavi Pascual, ha parlat sobre com afronta l’equip aquest enfrontament.\nXavi Pascual ha destacat que “tots els partits de Champions són complicats, i sobretot a fora de casa”. Sobre el Pick Szeged, el tècnic ha dit que “hem de respectar molt un equip que a la seva pista creix, que juga bé i que ens estarà esperant amb moltes ganes”. Després d’aconseguir la victòria en els quatre primers partits de la fase de grups, l’entrenador blaugrana ha assegurat que “esperem poder mantenir la línia en la qual estem. Sabem que ens ho posaran difícil, però tenim la intenció de tornar amb els dos punts”. Tot i que una victòria deixaria l’equip molt ben situat per tancar la classificació, la plantilla no pensa més enllà i se centra en el partit a Hongria. “Els objectius de l’equip sempre són a curt termini, i ara només ens importen els dos pròxims punts”, ha afirmat Pascual.\nEl tècnic blaugrana ha volgut destacar les qualitats i els perills d’un Pick Szeged que actualment ocupa la primera posició de la Lliga hongaresa, per davant del Veszprém. “Sabem que Jonas Larholm és molt bon jugador. A més, Sulc té molta capacitat de llançament, tenen dos extrems ràpids i són un equip que costa molt treure del partit”, ha assegurat.\nJernemyr i Víctor Tomás, baixes\nEl Barça Intersport viatja a Hongria amb les baixes destacades de Magnus Jernemyr, per unes molèsties cervicals, i del capità Víctor Tomás, per una contractura en el bíceps femoral de la cama dreta. Per substituir-los, han entrat en la convocatòria els joves Ariño i Balaguer. Xavi Pascual ha comentat sobre aquest contratemps que “ens agradaria poder escollir, però de vegades no pot ser. Hi ha jugadors que disputen molts partits i això pot acabar passant factura”. Finalment, el tècnic ha destacat l’aportació dels joves convocats. “Hem d’acceptar les baixes sabent que l’Aitor Ariño i el David Balaguer ens poden ajudar perfectament”, ha acabat dient.


Hotel 88 Embong Kenongo Surabaya Indonèsia - Ofertes d'hotels amb els MILLORS DESCOMPTES EN LÍNIA\nJl. Embong Kenongo 17, Surabaya Centre, Surabaya, Indonèsia - Veure al mapa\nHotel 88 Embong Kenongo, ubicat a Surabaya Centre, Surabaya, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Aquest modern hotel està situat a prop de atraccions populars de la ciutat com ara Balai Pemuda, Plaza Surabaya, Ambaixada d'Alemanya.\nA Hotel 88 Embong Kenongo, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha Wi-Fi gratuït en totes les habitacions, recepció 24 hores, servei d'habitacions 24 hores, magatzem d'equipatge, Zones públiques amb Wi-Fi.\nL'ambient de Hotel 88 Embong Kenongo es reflexa en cada habitació. televisió de pantalla plana, accés a internet (sense fils), connexió sense fils a internet (cortesia), habitacions per a no fumadors, aire condicionat són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Surabaya, faci de Hotel 88 Embong Kenongo la vostra llar.\nTots els tipus de viatgers (1184) Viatger de Negocis (407) Parelles (325) Viatgers en solitari (223) Famílies amb infants petits (104) Famílies amb infants grans (46) Grups (79)\nTots els tipus de viatgers (417) Parelles (183) Viatgers en solitari (99) Famílies amb infants petits (46) Famílies amb infants grans (16) Grups (73)


Festa d'Aniversari - OPEN CAMP\nOrganitzem la teva festa d’aniversari!\nSigues el primer a celebrar un aniversari de campionat a l’Estadi Olímpic de Barcelona. Viuràs una festa inoblidable on l’esport i la diversió estan assegurats. Volem que el teu aniversari sigui perfecte i per això et regalem la teva entrada.\nTruca’ns al 902 07 07 53 o escriu-nos a aniversaris@opencamp.info i nosaltres ens encarreguem de tot.\nEntrada OPEN PARK\nOPEN COMPETITION per anotar les millors puntuacions\nStickers OPEN CAMP amb el teu nom\nFoto Open Keeper\nOPEN CAKE. Esmorzar / Berenar: Xocolata calenta, Nata, 1 Croissant, Aigua mineral, Pastís de xocolata o pa de pessic\nGrup mínim de 10 nens entre 5 i 14 anys per celebració\nEs requereix un acompanyant adult per cada 10 nens (Entrada acompanyant no inclosa en el preu)\nSi vols contractar un monitor per acompanyar els nens (max 10), t’oferim els nostres SPORT COACH (90,00 € / 4 hores)\nTambé pots afegir el dinar\nNo acumulable a altres promocions i / o descomptes


La plataforma contra l'abocador de Llanera es reunirÃ amb els polÃtics per a redissenyar el Pla Integral de Residus - Portal de Xàtiva\nLa plataforma contra l’abocador de Llanera de Ranes ha anunciat la seua intenciÃ³ de contactar amb els partits polÃtics amb representaciÃ³ a les Corts, per tal de participar en el procÃ©s de revisiÃ³ del Pla Integral de Residus de la Comunitat:\nDesprÃ©s de l’Ã¨xit de la convocatÃ²ria del passat dissabte a XÃ tiva on mÃ©s de 3.000 persones van cridar «No al Macroabocador!», la Plataforma continua el seu treball per a parar el monstre que vol menjar-se les nostres terres. Ara que s’estÃ revisant el Pla Integral de Residus que regix a la nostra comunitat autÃ²noma tot l’asunt del fem, hem encetat un ronda de contactes amb tots els partits que tenen representaciÃ³ a les corts autonÃ²miques per a que en este redisseny es faÃ§a tenint en compte les nostres demandes. Ã‰s a dir, instalÂ·lacions mÃ©s menudes i controlables, cent per cent segures i a llocs on no suposen ni molÃ¨sties ni perills ambientals o sanitaris per ningÃº, tot aixÃ² dins del marc d’un sistema que minimitze els residus i on tothom siga responsable dels residus que genera.\nLa primera d’estes trobades s’ha celebrat hui a la seu del PSOE a ValÃ¨ncia amb Josep LluÃs De la Piedad (diputat provincial), CassiÃ Martorell (Coordinador de medi ambient a la ProvÃncia de ValÃ¨ncia) i JosÃ© LuÃs Ãbalos (Diputat al congrÃ©s nacional) que amablement ens han atÃ©s i escoltat les nostres peticions. El resultat de la trobada ha estat el compromÃs de continuar treballant de forma conjunta per a que les demandes de la Plataforma siguen incorporades al nou Pla Integral de Residus.\nEsta ronda de contactes continuarÃ amb trobades ja confirmades amb dirigents del Grup «CompromÃs» (Bloc, Iniciativa, Els Verds) i d’Esquerra Unida. Estem esperant, a mÃ©s a mÃ©s, confirmaciÃ³ de la possibilitat de que algun dirigent del Partit Popular es sente amb nosaltres per ajudar a resoldre un problema que afectarÃ a tots els habitants de la zona independement del seu pensament polÃtic. En finalitzar esta ronda de contactes iniciarem altra amb partits sense representaciÃ³ a les corts per a establir tambÃ© ponts de cooperaciÃ³.\nAnterior Entrada anterior: El Museu Fester d’Ontinyent obri les seues portes en conmemoraciÃ³ del Dia Internacional del Museu\nSiguiente Entrada siguiente: Crear un negocio para salir de la crisis


S’inaugura el primer certamen de dissertacions filosòfiques de l’institut Lacetània | Institut Lacetània\nAquest any, per celebrar el 50è aniversari del nostre centre, dins de les Jornades Lacetània, es va proposar als alumnes de batxillerat participar a un certamen de dissertacions filosòfiques (una argumentació racional, estructurada i metòdica al voltant d’un tema filosòfic). Aquest any, com a 50è aniversari de l’institut, proposàvem reflexionar, posicionar-se i argumentar el següent tema: Els avenços tecnològics estan canviant o canviaran la nostra identitat humana?\nEls participants havien de pensar què ens identifica com a humans; com canvia aquesta identitat si hi introduïm elements tecnològics; I pensar, més enllà de possibles canvis físics directes, en les conseqüències ètiques, les desigualtats, el paper de la justícia…\nDeliberar no va ser fàcil ja que la qualitat i el nivell de la majoria de dissertacions va fer difícil l’elecció però sí que es va acabar escollint aquelles que tractaven més àmpliament el tema proposat i que, amb un rigor lingüístic, exposaven més clarament les conseqüències de la tecnologia per la nostra identitat.\nLes categories de 4t d’ESO i cicles formatius van quedar desertes i per això es van decretar dos guanyadors a cada nivell de batxillerat ex aequo.\nA 2n de Batxillerat les guardonades van ser la Mar Torruella i la Núria Vílchez de 2n C.\nA 1r de Batxillerat els guardonats van ser en Nil Boira i en Guillem Masdemont de 1r B.\nLa idea és que aquest any s’inauguri la tradició i a cada edició de les Jornades Lacetània es formuli una pregunta de caire filosòfic relacionada amb el tema de les Jornades d’aquell any per dotar d’una reflexió humanista el motiu de les jornades.\nFelicitem als guanyadors i a tots els participants. A continuació podeu llegir els seus treballs:\n-Els avenços tecnològics estan canviant o canviaran la nostra identitat humana\n-Dissertació filosòfica dels humans modificats\nOlga Mateo i Irene Alerm (professores de filosofia de l’Institut Lacetània).


Més de 140 litres/m2 a Sant Pere Pescador :: Tramuntana TV\n> HOME > Més de 140 litres/m2 a Sant Pere Pescador\nMés de 140 litres/m2 a Sant Pere Pescador\nLa pluja ha deixat quantitats destacades a diferents poblacions costaneres a l'Alt Empordà. A Sant Pere Pescador s'han superat els 140 l/m2, a Roses i a Portbou els 100. Els bombers de la Generalitat han hagut de fer 20 intervencions a la comarca, una d'elles a la C-260, la carretera de Roses que ha estat tallada a l'alçada de Castelló d'Empúries.\nUna altra de les vies afectades ha estat la GIV-6216 que va de Castelló d'Empúries a Sant Pere Pescador. Precisament en aquesta població diferents carrers han quedat completament inundats.\nA Roses, poc abans de les tres de la tarda, la Policia Municipal ha hagut de tallar la circulació de la C-260 a l'altura de Santa Margarida per acumulació d'aigua a la calçada. També s'ha tallat la circumval·lació entre l'avinguda de Rhodes i la carretera de Vilajuiga.\nAl Port de la Selva s'han superat els 100 l/m2. Hi ha hagut problemes a la G-612 per una esllavissada.\nAquest matí també s'ha hagut de tallar el carrer Castellar de Llançà que condueix al port. La llevantada és virulenta a tota la costa.\nA Figueres ha plogut de manera intermitent al larg de la jornada i s'ha intensificat poc després de les 7 de la tarda. La pluja acumulada abans de les 8 del vespre és de 10.8 mm.\nProtecció Civil del Departament d’Interior de la Generalitat ha activat l’Alerta del Pla especial d’emergències INUNCAT per les incidències que estan deixant les pluges, sobretot a les demarcacions de Tarragona i Girona. El Servei Meteorològic de Catalunya (SMC) informa que es manté la previsió d’un temporal de llevant, amb pluja, onatge i vent, que ha d’afectar Catalunya i que s’intensificarà amb el pas de les hores sobretot a les comarques de Girona. Les pluges seran intenses i podran deixar acumulacions importants.\nPel que fa a la intensitat de pluja afecta als extrems nord-est i sud del país, i durant la nit s’estendrà a tot el litoral i el prelitoral del país fins demà a mitja tarda. En aquesta zona, els xàfecs podran superar els 20 l/m2 en 30 minuts i anar acompanyats de tempesta.\nL’SMC també preveu un episodi d’acumulació de pluja, que arribi a superar els 100 l/m2 en 24 hores, a la zona nord-est del país i a les comarques de tot el litoral.\nFoto: Xavier Valentí (Sant Pere Pescador)\ninundacions | Sant Pere Pescador | Roses | Portbou


Es creen dos nous grups de recerca — Sala de Premsa - Universitat Politècnica de Catalunya (UPC)\nEsteu aquí: Inici > Notícies per al PDI i el PAS > Es creen dos nous grups de recerca\nEs creen dos nous grups de recerca\nEl Consell de Govern del 28 de maig ha aprovat incloure dos grups nous al catàleg de grups de recerca de la UPC. Es tracta del Grup de Recerca de Llamps, Electricitat Atmosfèrica i Alta Tensió i el de Rehabilitació i Restauració Arquitectònica (REARQ).\nEl Grup de recerca de Llamps, Electricitat Atmosfèrica i Alta Tensió està integrat per vuit membres i n’és coordinador Joan Montañà. El nou grup, vinculat al Departament d’Enginyeria Elèctrica, fa recerca sobre la física i els efectes dels llamps i dels altres processos d’electricitat atmosfèrica.\nAixí, s’analitza les proteccions de sistemes elèctrics, aerogeneradors i aeronaus contra els llamps. També es treballen sistemes de localització i mesura de paràmetres de llamps i l’observació de descàrregues elèctriques a l’alta atmosfera, a més de fer assaigs d’alta tensió i estudi de processos d’alta energia de les descàrregues elèctriques.\nEl grup de Rehabilitació i Restauració Arquitectònica (REARQ) està coordinat per Pere Joan Ravetllat i integrat per 11 investigadors i investigadores. En formen part els membres de l’antic grup de recerca de Diagnosi i tècniques d'intervenció en la restauració i rehabilitació d'edificis (DITEC), que ara desapareix, i s’hi sumen altres experts en rehabilitació i restauració.\nEl nou grup investiga com millorar els processos de rehabilitació i restauració arquitectònics, integrant tots els agents i disciplines implicats. Desenvoluparen mètodes adreçats a l’adaptació dels edificis patrimonials i conjunts urbans i cerquen protocols d’actuació basats en una visió global i sostenible de l’entorn urbà en el que es trobi l’edifici.


Aigua i aprimament | Consumer\nEls efectes termogènics, detoxificantes i saciantes de l'aigua són una important ajuda en la pèrdua de pes\nL’aigua és un nutrient essencial que constitueix més de la meitat de la massa corporal total (el 60% en l’home adult i el 54% en la dona). El cos d’un bebè prematur està format per un 80% d’aigua, percentatge que disminueix amb l’edat i que arriba fins al 45% del pes corporal total en les persones majors. A més del seu efecte saciante i la seva funció com a principal substància depurativa de l’organisme, estudis recents constaten que una aportació d’aigua extra a les recomanacions d’ingesta diàries prevé la retenció de líquids i ajuda a gastar més calories durant el dia.\n/imgs/2007/12/agualimipa1.jpgNo hi ha una altra substància tan àmpliament involucrada en diverses funcions orgàniques com l’aigua . Totes les reaccions químiques del nostre cos tenen lloc en un mitjà aquós, per la qual cosa contribueix al bon funcionament de totes les cèl·lules de l’organisme. Actua com a transportador de nutrients i altres substàncies en el sistema circulatori, és vehicle per a excretar productes de deixalla i eliminar toxines (a través del sistema cardiovascular, el renal i l’hepàtic) i, a més, lubrifica i proporciona suport estructural als teixits i a les articulacions.\nUna altra funció destacada de l’aigua és el paper que juga en la termorregulación. L’elevada capacitat calorífica de l’aigua permet que el nostre organisme, amb més d’un 50% d’aigua en la seva composició, sigui capaç d’intercanviar calor amb el mitjà exterior (agafar o cedir) minimitzant les variacions de temperatura, que podrien ser fatals per al funcionament dels òrgans vitals.\nRetenció de líquids per escassetat d’aigua\nPer paradoxal que sembli, la reacció del cos davant una falta d’ingesta d’aigua és la retenció hídrica. La retenció de líquids apareix en certes situacions fisiològiques com l’embaràs, la menopausa, en els dies abans de la menstruació i també en moltes malalties cardíaques, renals o hepàtiques, entre altres. Sempre es manifesta com una inflor dels teixits tous, a causa de l’acumulació de líquids especialment en aquestes zones.\nL’aigua està distribuïda en l’organisme en tres grans compartiments, intracel·lular (dins de les cèl·lules), intravascular (es troba dins dels vasos sanguinis) i intersticial (es troba entre tots dos, és a dir, en els teixits al voltant de les cèl·lules). Tots aquests compartiments estan separats els uns dels altres per una membrana semipermeable que permet el pas de líquids i certs components d’aquests. La retenció hídrica es produeix quan existeix un desequilibri entre les forces que regulen el pas dels líquids d’un compartiment a un altre.\nLes persones obeses o amb sobrepès poden sofrir una retenció de líquids per trastorn circulatoriLa retenció de líquids és un dels factors ocults de l’augment de pes. Les causes poden ser d’estil de vida (sedentarisme), fluctuacions hormonals (embaràs, lactància, premenstruación), desequilibri en la ingesta de begudes o malalties com a cirrosis, insuficiència cardíaca, hipertensió arterial, càncer o desnutrició. També són causa de retenció hídrica els processos inflamatoris i al·lèrgics, així com la presa d’alguns medicaments com a corticoides, antiinflamatoris o anticonceptius orals. Finalment, les persones obeses o amb sobrepès poden sofrir una retenció de líquids per trastorn circulatori, a causa de l’alentiment del retorn sanguini i limfàtic per excés de pes, principalment.\nEl paper fisiològic de l’aigua en l’aprimament i en el manteniment de la línia té lloc a diferents nivells. L’aigua pot ajudar a aprimar no sols perquè prevé i redueix la retenció de líquids. És alguna cosa que s’evidencia en un estudi publicat en la revista ‘The Journal of Clinical Endocrinology and Metabolism’, en el qual s’assegura que beure mig litre d’aigua augmenta la despesa metabòlica en un 30% després de 30 o 40 minuts d’haver-la ingerit.\nSegons el treball, el 40% d’aquest efecte termogènic és originat pel necessari escalfament de l’aigua en l’aparell digestiu, que varia de 22 a 37 °C. Així mateix, es va observar com l’energia per a aquest canvi de temperatura en els homes va provenir dels greixos, en contrast amb les dones, que per a aquesta mateixa fi van utilitzar sobretot els carbohidrats com a font energètica. Beure dos litres d’aigua al dia va suposar un augment de la despesa total diari d’aproximadament 100 quilocalories. Aquests resultats suggereixen que l’efecte termogènic de l’aigua ha de ser considerat quan es realitzen tractaments d’aprimament, si bé es precisen més estudis que corroborin i contrastin aquesta interessant teoria.\nVes a la pàgina següent: Efecte detoxificante i saciante »\naigua ingesta-ca líquidos-ca peso-ca retenció


El donyet de l'albelló 28 de març de 2011 a les 19:43\nEn primer lloc, he de dir que coincidisc plenament amb el comentari que ha fet Llumdecresol a una altra entrada i que figura encara entre els últims comentaris publicats. Trobe que és un comentari encertat, racional i oportú. Vull sumar-me a eixa reflexió i afegir-hi que pense que no hi ha motiu per a agrair tant a l'Ajuntament de Vallada, no ha fet res que no hagen fet altres ja fa molt de temps i sense tanta botifarra. L'Equip de Govern, a tot estirar, aprofitarà i es valdrà temporalment del bloc per a fer campanya, puntualment, només quan li interesse i quan n'isca beneficiat. Res més. No es percep una voluntat real d'informació pública veraç i objectiva. Mai no ho ha fet esta gent. I, en tot cas, es fa perquè tenim la sort de comptar al poble amb una AEDL, Maria Boluda, que és probablement la persona més eficient i preparada de l'Ajuntament, capaç d'incorporar-se i participar en un projecte de noves tecnologies i de caràcter democràtic, i de fer-ho a més a més en valencià normatiu. Afortunadament, existeix Maria, i això es nota. Que ningú no es faça il·lusions amb la participació esporàdica i parcial de l'Ajuntament (més prompte caldria de l'AEDL) en el bloc: només ho farà fins al maig. Salut.\nAnònim 28 de març de 2011 a les 20:24\na 2 mesos de les eleccions s´animen a participar al bloc ¿casualitat?\nVALLADA CITY 29 de març de 2011 a les 10:48\nEl què dieu, pot ser siga cert, són coses de les que un se n'adona de seguida, però així i tot, l'alegria que tenim de que l'Ajuntament (o algú de l'Ajuntament) hi participe, és molt gran... qui ens haja seguit des del principi, ens comprendrà.\nQue després de les eleccions ja no els vorem per ací? Be, això ja es vorà, però si és així, ens defraudaran molt a nosaltres i a tot el poble en general... No sabem si vos heu adonat, però durant aquest últim mes, els comentaris i les persones que comenten han augmentat, i això també és conseqüència de les eleccions. Esperem que la participació post-electoral en quant a comentaris no decaiga tampoc...\nQue l'Ajuntament sols penja allò què li interessa? I qui no ho fa? Algú va a penjar alguna cosa què vaja en contra dels seus ideals o d'alllò que pretén aconseguir? Siguem d'un color o un altre, tots fem igual, i ací, com be sabeu, tenen cabuda TOTS els colors (inclús les tonalitats intermèdies).\nSi Maria ens està llegint, ens agradaria que l'Ajuntament o l'ADL es creara un twitter per enllaçar les seues publicacions directament al nostre bloc. Això seria genial...\nAnònim 29 de març de 2011 a les 13:10\nSe que esta entrada no te res a vore en el que vull saber jo.\nAlgú sap si ja podem saber qui va a les llistes electorals locals?\nsi es aixi, on podria voreles?\nAnònim 29 de març de 2011 a les 13:25\ndixau estar i tin pasensia que l'ultima volta que heu van preguntar casi ni han galtaes\nAnònim 29 de març de 2011 a les 13:38\nHavia sentit que ja estaven publicades als periodics però no es aixi.\nAnònim 29 de març de 2011 a les 19:39\nno, encara no estan. Tingau paciència, que pel que veig, la gent ja està esperant als candidats amb les espasses en alt. Tant uns, com altres, com els de més allà.\nHi haurà garrot pa tots, no patiu.\nAnònim 29 de març de 2011 a les 23:12\nL'intriga no serveix per a res, el que pasa es que tots rumorege'n sense saber i sense trellat tal volta ,no tingeu por i digeu la veritat\nAnònim 31 de març de 2011 a les 2:05\nMolt traqnuil està el blog, cosa que m'alegra, algo està coguense...aneu espai i no es cremeu!!Felicitacions a l'Anjuntament.\nAnònim 31 de març de 2011 a les 17:28\ncà, estàn tots en l'aspàrec! :P\nAnònim 1 d’abril de 2011 a les 0:09\nSi tingueu una pregunta, no patiu, el temps vos donarà la resposta.


Una gironina mor per vessament cerebral després de passar per quatre hospitals\nLa família de la víctima atribueix el context del tancament de quiròfans a Catalunya a la seva mort, segons el diari 'El País'\n2 min. Barcelona 13/11/2011 11:29\nUna dona de Girona afectada d'un vessament cerebral (aneurisma) va visitar quatre hospitals públics de Catalunya durant 65 hores. Al cap de dos dies va aconseguir ser operada, però va morir una setmana més tard.\nSegons publica avui El País, la família de la morta, Carmen Mesa, de 65 anys, ha presentat una querella als jutjats de Barcelona contra el gerent de l'hospital Vall d'Hebron i contra el cap del servei de neurocirurgia d'aquest centre per no garantir l'assistència sanitària de la pacient.\nEls acusa d'un delicte contra els drets individuals dels ciutadans per no garantir l'atenció sanitària de la pacient, i un altre de denegació d'assistència sanitària al qual estan obligats aquests professionals.\nLa Generalitat de Catalunya, titular dels quatre hospitals pels quals va passar la dona, defensa l'actuació dels seus centres i considera que la pacient va rebre el tractament que necessitava i que no es va produir cap disfunció.\nUn periple de 65 hores\nLa difunta va ingressar a l'hospital de Blanes el 7 de setembre amb símptomes d'aneurisma, se la va derivar a l'Hospital Josep Trueta que, després de diagnosticar-la la va derivar a l'Hospital de Vall Hebron. En arribar-hi a la tarda, no hi havia quiròfan, així que es va postposar la intervenció al dia 8 i al 9 respectivament. En veure que no hi havia plaça a quiròfan la van derivar a l'Hospital Clínic, on sí que la van operar, 65 hores més tard. El dia 10 va tornar a ingressar a Vall d'Hebron, on va morir el dia 16, segons publica el diari El País.